
Jesús í Getsemane. 

Prédikan út af inngangsþætti píslarsögunnar, flutt í Fyrstu lútersku 
í Winnipeg l.sd. í föstu síÖastl. af ritst. „Sam/‘ 


Hér erum vér staddir fast viö miödepil kærleiksopin- 
berunar guðs, sem er fórnargjörð sonarins í hinni dýpstu 
mannlegu niðrlæging hans hér í heirni oss öllum syndföllnum 
og sekum mönnum til frelsunar um tíma og eilífð. Það blasir 
hér við oss dýrð drottins í svo angrblíðri mynd sem hugsazt 
getr, dýrð friðþægingarkærleikans í persónu Jesú, dýrð hins 
heilaga sársauka í sálu hans á þeirri stund, er hann stígr út í 
dauðamóðu píslarsögunnar, dýrðin, sem skín út úr ásjónu 
hans, þegar hann þrátt fyrir hinar sáru, logandi mannlegu 
kvalatilfinningar beygir sinn vilja algjörlega undir vilja himna- 
föðursins, dýrð Jesú í hyldýpi dauða-angistarinnar, en líka — 
undir eins á eftir — dýrð hinnar guðlegu rósemi og hins guð- 
lega valds, sem einkennir orð hans og alla framkomu stöðugt 
þaðan í frá á gjörvöllum píslarferlinum. Söguþáttr texta 
vors er í rauninni að eins inngangr til píslarsögunnar. Það 
er ekki enn verulega, meðan þeir atburðir eru að gjörast, sem 
þar er sagt frá, farið að kvelja hann, hinn saklausa og heilaga 
guðmann. Svo lengi sem Jesús dvelr í Getsemane er hann 
svo að kalla að eins staddr í ánddyri píslarsögu-helgidómsins. 
En engu að síðr er það þó svo fyrir honum þá eins og kvala- 
þunginn allr, sem honum var búinn, sé þegar yfir hann kom- 
inn í sínum algleymingi. Hann gengr hér í gegn um alla 

píslarsögu sína fyrirfram. ÞaS er skýrt tekið fram af guð- 
spjallamönnunum, að hann hafi svo og svo löngu áðr vitað 
það allt fyrir, sem fram við hann átti að korna. Hið sama 
vitnaði hann og sjálfr með eigin orðum margsinnis. Og að 
því er snertir kvala-örlög þau, er yfir honum vofðu eftir að 
hann hafði gefið sig á vald óvina sinna og ofsóknarmanna, þá 
ber sálarangistin hans í Getsemane alskýran vott þess í verk- 
inu, að allar þær yfirvofandi skelfingar voru honum fyrirfram 
kunnar út í yztu æsar. Fyrir þessa sök tvöfaldast og jafnvel 
margfaldast píslarsaga Jesú, að því er snertir tíinalengdina og 
þá auðvitað einnig stœrð kvalanna. Því að sjálfsögðu er 
djúpr, óumrœðilega djúpr, sársauki samfara því, að hann veit 
allt þetta fyrir, sem yfir honum vofði í kvala-áttina. 

Þegar undir eins og hann með skírninni í Jórdan lét vígj- 
ast til Messíasar-embættisins kenndi hann áreiðanlega sársauka 
hinna væntanlegu friðþægingarpísla, þótt sá sársauki væri þá 
á huldu. Og meðan stóð á hinni löngu föstu hans í eyði- 
mörkinni og þar með fylgjandi freistingarraunum hans brauzt 
sársaukinn út. Píslarsagan hans er augsýnilega byrjuð þegar 
undir eins þá. Og vissulega gleymir hann aldrei þaðan í frá 
fórnargjörðinni, sem fyrir honum lá, né kvölinni, sem henni 
hlýtr að vera samfara. En því lengr sem líðr á tímann, því 
nær sem fœrist dauða hans, því ríkari verðr sú hugsari í sálu 
hans og því meiri sársaukinn út af henni. Alkunn eru þessi 
hryggðarorð hans: ,,Nú er sál mín óróleg, og hvað skal eg 
segja?“ (Jóh. 12,27). Auðheyrt var hann, þá er hann rnælti 
þeim orðum, mjög verulega genginn inn í ókomna píslarsögu 
sína í huganum. En enn þá dýpri og sárari er þó sú hugsan 
nú orðin hjá honurn, er hann í texta vorum birtist oss á skír- 
dagskvöld í Getsemane; því þá veit hann, að það er komið 
fast að hinni miklu fylling tímans, þá er stórveldi myrkranna 
legðist á hann með öllu sínu kvala-afli og hann, hið fyrirhug- 
aða fórnarlamb guðs, hlyti að þola hina hryllilegu dauðahegn- 
ing. Það, sem Jesús tekr út í Getsemane, hefir í sér kvala- 
fyllinguna alla, sem fyrir hann var væntanleg á næsta degi. 
Hún stendr þarna afmáluð fyrir sálarsjón hans fyrirfram í 
allri hennar ógurlegu stœrð. Og í mesta máta merkilegt er 

það, að vér sjáum það enn þá skýrar hér fyrirfram — f Get- 
semane, hve óendanlega mikið hann tók út eftir að hann lík- 
amlega var kominn inn í aðal-helgidóm friðþægingarpíslanna 
heldr en síðar, meðan þau undr voru í raun og veru að gjör- 
ast. Frá því að tekið er að misþyrma honum þessa sömu 
nótt í húsi œðsta prestsins og þar til hann að morgni næsta 
dags er negldr á krossinn á Golgata heyrist aldrei minnsta 
æðruorð til hans, engin umkvörtun, ekkert kvein, hversu 
hryllilega og grimmilega sem hann er útleikinn. Og meðan 
stendr á áframhaldi kvala hans á krossinum, meðan þær óg- 
urlegu sex klukkustundir eru að líða, þá er það ekki heldr 
nema allra snöggvast í bili undir hið allra síðasta, að merki 
þess kemr fram frá honum sjálfum, hve óumrœðilega mikið 
það hafi verið, sem hann þá varð að taka út. Það er þegar 
hann í hinu yfirnáttúrlega náttmyrki, er grúfði yfir krossfest- 
ingarstöðvunum, heyrist taka sér í munn orðin sáru, ógleym- 
anlega í upphafi 22. Davíðs sálms og hrópaði: ,,Guð minn, 
guð minn! hvers vegna hefir þú yfirgefið mig?“ En það er 
að eins eitt augnablik. Ein einasta fjallhá alda, sem rís þar 
upp á kvalahafinu allra snöggvast; en hún er óðar liðin hjá, 
hnigin í djúpið, dáin og horfin. Yfirborð þess hafs bæði á 
undan og eftir fyrir manna sjónum svo kyrrt og rólegt eins og 
rennsléttr spegilflötr. Þar sem aftr á móti áðr, meðan hann 
fyrirfram í Getsemane er að hugsa um þetta allt, er yfir hann 
átti að koma, kvölin í sál hans er svo nístandi sár, að hún 
virðist ætla að slíta hann sundr og gjöra með öllu út af við 
hann. Kvölin er seinna nálega öll í undirdjúpi sálar hans. 
En hér, í Getsemane, brýzt sársaukinn miklu meir út. Ein 
kvala-aldan eftir aðra ríðr hér yfir hann. I sambandi við það, 
er síðar birtist á yfirborðinu, stendr miklu lengr á angistar- 
umbrotunum í sál hans nú. Enginn nema guð einn getr 
kannað dýpt friðþægingarkvala Jesú. Þar er vitanlega um 
órannsakanlegt guðlegt undr að rœða. En það að Jesús tók 
svo mikið út fyrirfram éins og sagan urn angist hans í Get- 
semane ber vott urn, það er sálarfrœðislega eðlilegt, þegar 
því er haldið föstu, að hann jafnframt því að vera guð var al- 
sannr maðr, og því um leið, að hann var kominn í heim þenn- 

an til þess aö veröa friðþægingarfórn fyrir synd gjörvalls 
mannkynsins. I þeirri trú, en líka að eins á þann hátt, verSr 
þessi kvöl hans í Getsemane skiljanleg og allt hitt, sem þar 
fór á eftir þangað til píslarsagan var algjörlega á enda. 

Eg ætla nú til samanburðar við Getsemane-kvöl frelsar- 
ans að benda á nokkur stór-hátíðleg atvik, er komið höfðu 
fyrir löngu áðr í hinni helgu sögu ísraels á gamla testamentis 
tíðinni. Fyrst er það sagan um Móses, þegar fast var að því 
komið, að drottinn Jehóva, guð almáttugr, léti köllunina út- 
ganga til hans til þess að leggja á stað úr Midíanslandi til 
Egyptalands á fund faraós og krefjast þess af honum, að hann 
leyfði lýðnum hans útvalda að fara þaðan burt. Móses sér 
þar allt í einu í eyðiinörkinni fram undan sér út frá Hóreb- 
fjalli undarlega sýn: þyrnirunn, sem stendr í ljósum loga, en 
eyðist þó ekki af brunanum. Hann gengr nær, til þess, ef 
verða mætti, að hann fengi skilið í því, hvernig á þessu gæti 
staðið. En þá heyrir hann rödd, er til hans kemr beint úr 
hinum loganda runni og segir : ,,Gakk ekki hingað ! Drag 
skó þína af fótum þér, því sá staðr, sem þú stendr á, er 
heilög jörð. “ Þetta er rödd drottms sjálfs. ,,Eg em“—segir 
röddin enn fremr—, ,guð föður þíns, guð Abrahams, guð 
ísaks og guð Jakobs. “ Og er Móses heyrði þetta, byrgði 
hann fyrir andlit sitt, því hann þorði ekki að líta upp á guð. 
Og með huldu höfði hlustar hann svo á boðskap köllunar- 
innar, er nú gekk út til hans frá drottni. I þessari gamia 
testametitis sögu er tákn, verklegt tákn og tákn í orðum, sem 
skýrt og hátíðlega fyrir augum trúarinnar fyrirmyndar Get- 
semane-baráttu frelsarans. I œðsta og fullkoinnasta skiln- 
ingi má segja, þegar þú—hver sem vera skal—heyrir boðskap 
núveranda texta vors og horfir í anda á Jesúm í þeim sporum, 
að staðrinn, sem þú stendr á, sé heilög jörð. Sannarlega 
ætti allir, þegar hingað er komið, að draga skó sína af fótum 
sér. Önnur eins angistarsýn og þessi krefst heilagrar lotning- 
ar af öllum áhorfendum. Þegar þú sérð eitthvert mannlegt 
líf í djúpri sorg, sárum kvölum, líkamlegum kvölum eða and- 
legum kvölum, eða því hvorutveggja sameinuðu, þá má með 
fyllsta rétti segja, að þú horfir inn í helgidóm. Og allra helzt 

þó, ef þú veizt, að sá, sem syrgir og kvelst, er góðr maör. 
En þegar þú horfir á Jesúm eiga bágt, eins hryggan, eins 
hræddan, eins angistarfullan, eins kvalinn og kraminn og hann 
birtist, þegar hann er kominn til Getsemane, og hugsar urn 
þaö, hvaö hann er í sínu innsta eðli og hvernig á þeim skelf- 
ingum stendr, þá verör þér ljóst, að það er hið allra helgasta 
í helgidóminum, sem við þér blasir. Um fram allt þá sjálf- 
sagt, að allir dragi skóna af fótum sér. 

,,Hver má hugsa’ um þjáning þessa, 
þeim hún ei sé tárapressa, 
þó að sekr þyldi neyð ? 

En hér leið hinn allra bezti. 

Augu mín og hjarta bresti. 

Sjálfr heilagleikinn leið!“ 

Þarna sér þú hinn loganda þyrnirunn í enn þá miklu œðra 
skilningi en Móses forðum. Út í sannkallaðan eld, sárar, 
langvinnar andlegar eldraunir, var Móses kallaðr af guði; 
hann átti að berjast fyrir þjóð sína ,upp á líf og dauða það- 
an í frá æfi-langt. Hennar málefni skyldi hann taka að sér; 
hennar fyrirliði átti hann að verða, þegar hún var að slíta af 
sér þrældómshlekkina og brjótast burt áleiðis til fyrirheitna 
landsins og guðs barna frelsisins. Og mannlega talað átti hann 
að bera þjóðarsyndirnar allar ásjálfum sér. Hann sá þær eld- 
raunir allar fyrirfram. Guð sýnir honum þær sjálfr með undri 
hins loganda þurnirunns. Píslarsaga hans hin ókomna blasti 
þarna við honum í og með því hátíðlega tákni. En hann sér 
þar líka huggunina, líknina drottinlegu, er lögð var fyrirfranr með 
þrautinni. Hann skal fyrir guðlega náð, hina verndandi hönd 
drottins, komast heilu og höldnu út úr eldraununum öllum. 
Fyrirtœki hans skal heppnast, blessast. Því þyrnirunnrinn 
eyddist ekki, þótt hann stœði f björtu báli. En þá fyrst, þeg- 
ar sagan um kvöl Jesú í Getsemane er að gjörast, sést það, 
sem allra stórkostlegast og dásamlegast, hræðilegast og gleði- 
legast er af því, er hinn logandi þyrnirunnr táknar,— dýpsta 
sorgin í mannkynnssögunni, sárasta kærleikskvölin, sem til 
getr verið, — hin heilaga sörg og kvöl friðþægingarinnar í 
persónu guðmannsins Jesú, sem í hinni djúpu niðrlæging hefir 
tekið það að sér að bera á sjálfum sér gjörvalla mannkyns- 



6 


syndina út í dauöann. Og, vinir mínir, svo framarlega sem 
þér fyrir trúna eigiö andlegt ítak í þessu heilaga undri friö- 
þægingarinnar, skal yðr verða borgið í öllum ókomnum eld- 
raunurn æfisögu yðar. Hversu sárt sem þér finnið til út af 
myrkra-afli syndarinnar í sjálfum yðr eða fyrir utan yðr, eða 
öðrum mótiætissorgum, þá skal það ekki gjöra út af 
við yðr; þvert á móti skal það í Jesú nafni allt leiðast 
vel út, verða yðr til eilífrar blessunar. I kjölfari sorgarinnar 
og kvalarinnar skal sæla, himnesk guðs barna sæla, koma 
streymandi frá drottni inn í sálir yðar. Þyrnirunnrinn ekki 
eyðast eða skemmast, hvernig sem í honum logar. — Sorgin 
guðs börnum hér ómissandi. Lífsnauðsyn fyrir pílagríma 
drottins að koma við í Getsemane á leiðinni. 

Annað atvikið, sem eg í sambandi við hryggðarmál 
texta míns vil minna á í fornsögu gamla testamentis tíðarinn- 
ar er það, þegar Abraham að boði drottins leggr á stað til 
Móría með hinn ástfólgna son sinn ísak, til þess búinn að 
slíta hann frá hjarta sínu og fórna honum, með eigin hendi 
að hrinda honum út í dauðann. Það hefir vanalega í krist- 
inni kirkju verið litið svo á, að Abraham í þeim sporum jar- 
teikni guð föður í því hann fórnar hinum heilaga elskulega 
syni sínum Jesú til þess að friðþægja fyrir syndir vor allra, en 
ísak jarteikni frelsarann. Og sá skilningr getr vissulega verið 
í alla staði réttr. *) En enn þá eðlilegra finnst mér það vera 
að bera Abraham, við það alvarlega stórhátíðartœkifœri á 
æfi hans, saman við Jesúm á krossferli hans, einkum og sér í 
lagi þegar hann í hinni óumrœðilegu sálarkvöl birtist oss í 
Getsemane. Af föðurlegri nærgætni og mildi dylr Abraham 
það fyrir ísak syni sínum í lengstu lög, allt fram að síðasta 
mikla reynslu-augnablikinu, hvað hann að boði guðs ætlar viö 
hann að gjöra. Að sínu leyti alveg eins og hinn himneski 
faðir lang-oftast heldr því algjörlega á huldu fyrir oss, sem 
sárast og óttalegast bíðr vor að vilja hans í ókomnu tíðinni. 

*) Þannig segir Hallgrímr Pétrsson í 30. passíusákninum: 

..Þessi krossins þunga byrði 
þér var, drottinn, lögð á bak, 
svo fyrirmyndan fylld sú yrði, 
þá fórnarviðinn bar fsaak. * ‘ 

Og fyrir þá miskunnsemi ætti oss öllum í Jesú nafni aö vera 
Ijúft aö þakka góöum guði. En um fórnina miklu, hræði- 
legu, sem Abraham á að inna af hendþfær hann aö vita fyrir- 
fram. Sannarlega er hann þá í þeim sporum, eöa á þeirri 
hörmungaleið, ímynd drottins vors Jesú Krists, þegar eldr 
hinnar ókomnu píslarsögu hans œddi í sálu hans í Getsemane. 
En stórkostlegt er aö hugsa um það, að Abraham skuli geta 
tekizt að dylja sorgina og kvölina, sem hlýtr að hafa gagn- 
tekið sálu.hans við það tœkifœri, fyrir sjrni sínum; en þegar 
Jesús í Gatsemane er að búa sig undir þá fórnargjörð, sem 
honum var ætluð og hann hafði af fúsum og frjálsum vilja 
kosið sér, þá á hann þess engan kost að þagga niðr í sál sinni 
sársaukann út af hinni væntanlegu og fastákveðnu fórn sinni, 
getr ekki kveðið sál sína í ró,— ekki fyrr en eftir svo og svo 
langa og hræðilega baráttu. Þetta vottar það skýrt, að orsök 
angistarinnar í sálu Jesú hafi verið meiri — óendanlega meiri 
og víðtœkari — en nokkurt annað sorgarefni, sem komið hefir 
fyrir í mannkynssögunni hér á jörðinni, — sorgarefni, sem að 
eins guðleg hugsan nær út yfir. 

Þriðja dœmið úr gamla testamentis sögunni, sem eg vil 
benda á til samanburðar við söguna um sálarkvöl ]esú í 
Getsemane, er Jakob, sonr ísaks, þegar hann á ferðinni aust- 
an úr Mesopotamíu með hina stóru fjölskyldu sína og alla al- 
eigu sína er staddr við ána Jabbok og hefir frétt, að Esaú 
bróðir hans, sem hann svo stórkostlega hafði syndgað á móti 
og reitt til reiði endr fyrir löngu, er þeir voru saman í föður- 
garði, væri þar með fjölmennan her á ferð mjög skammt á 
burtu. Nú tók hin gamla synd að stinga hann — svo sárt. 
Hann þóttist vita, að bróðir sinn vildi nú ná yfir sér hefnd. 
Honum fannst það í alla staði eðlilegt, að hann notaði þetta 
tœkifœri, sem hér var til hans komið. Því það vissi hann svo 
vel, að í núverandi sporum sínum gat hann alls ekkert viðnám 
veitt, engri vörn fyrir sig og sína komið, ef Esaú réðist nú á 
þá í óvinveittum hug með herliði því hinu harðsnúna, er hann 
hafði yfir að ráða. í augsýnilegri, ógurlegri dauðahættu vissi 
hann sig staddan með öllum ástmennum sínum. Hugrakkr 
var Jakob ekki að eðlisfari; en ekki myndi hann þó svo mjög 

í þetta sinni hafa kviðiö fyrir voðanum, sem yfir vofði, hefði 
að eins hann sjálfr verið í hættu. Eigingjarn var hann, hafði 
frá barnœsku nálega eingöngu hugsað um sína eigin persónu- 
legu hagsmuni. Og vitanlega var það aðal-synd hans. Þó 
var hann ekki fyrst og fremst nú að hugsa um sjálfan sig, 
heldr urn ástmennahópinn, sem með honum var, — það, að 
öll voru líkindi til, að hörð og hræðileg hegning fyrir hans 
eigin syndir yrði vægðarlaust látin dynja yfir þessi önnur 
mannslíf, sem hann elskaði svo heitt — vissulega nú rniklu 
heitar og sárar en sitt eigið líf—; þau höfðu ekkert til saka 
unnið, en nú myndi syndagjöldin hans koma yfir þau. Ó, 
hve sárt hann fann til á þessari stund ! En líka — hve ná- 
lægt hann fœrðist heilögum og réttlátum guði út af þessari 
angist iðrunarinnar og elskunnar !—Hvað verðr nú úrræði 
hans ? Hið sama, sem beint liggr við oss öllum á hættunnar 
og sorgarinnar tíð. Hann sneri sér biðjandi til guðs. Bað 
heitt, hjartanlega, eins og sá, er veit, að lífið liggr við. Bað 
meðal annars með þessum orðum : ,,Frelsa þú mig af hendi 
bróður míns, af hendi Esaú; því eg er hræddr við hann, og 
óttast, að hann yfirfalli mig og drepi líka mœðrnar með börn- 
unum. “—Þar birtist sárasti blettrinn í sorgarhugsan hans, 
—■kvíðinn fyrir skelfingunni, sem vofði yfir þeim hans vegna. 
Þetta er dauða-angist elskunnar, sem skýrt bendir til Jesú í 
Getsemane. Jakob er þarna svo að kalla í Getsemane. 
Bœnin ber þann ávöxt, að honurn hugsast ráð til þess að 
blíðka bróður sinn. Hann sendir einn erindsreka eftir annan 
á stað — eftir að hann hefir komið skuldaliði sínu öllu yfir ána 
— með stórar gjafir honum til handa. En hann einn nemr 
staðar á hinum bakka árinnar seint að kvöldi, og þar heldr 
hin andlega barátta hans við guð — eða öllu heldr við hinn 
náttúrlega mann hans sjálfs frammi fyrir augsýn guðs —• 
áfram. Það er hin ógleymanlega glíma Jakobs — glíman við 
hinn ókennda mann, engil drottins, sarna sem við drottin 
sjálfan. Þar fullkomnast Getsemane-stríðið hans. Hann 
vánn sigr í þeirri baráttu; en augsýnilega sigrar hann að eins 
fyrir þá sök, að hann þá lærði fullkomlega að beygja sinn 
náttúrlega vilja undir hinn heilaga vilja guðs. Vissulega á 

þannig að skilja þessa gömlu sögu um glímu Jakobs. Hann 
nefndi staöinn Pníel, sem merkir auglit guðs,— ,,því“, 
sagði hann, ,,eg hefi séö guð bersýnilega, og líf mitt er frels- 
að. ‘ ‘ Og í því hann um morguninn eftir hina miklu andlegu 
baráttu alla nóttina, bœnina, glímuna við guð, lagði á stað til 
þess að halda áfram ferð sinni, rann sólin upp. Kæru vinir ! 
I andlegum skilningi rennr sólin upp yfir yðr alla, þegar þér 
í bœnarbaráttu yðar eruð komnir svo langt.að þér hafið beygt 
yðr undir vilja guðs. En þetta getum vér hvergi til fullnustu 
lært nema hjá þeim eina-—Jesú frelsara vorum í Getsemane. 

Bœnin — auðmjúk, heit, sterk, dýrðleg bœn—er sam- 
tvinnuð við sálarkvöl Jesú í Getsemane. Þetta tvennt — 
kvölin og bœnin — er þar svo fast saman vafið, að það verðr 
með engu móti rakið sundr. Gegn um bœnina streymir 
kvölin, angistarhugsanin, fram úr djúpi sálarinnar; en hins 
vegar fær sál hans út af þeirri bœn, innan skamms, þegar 
tíminn — guðs tími — er kominn, fullkominn frið. Ó, brœðr 
og systr! Hér sjáið þér svo vel, ■—hvergi eins vel og einmitt 
hér, — hvílík lífsnauðsyn það er fyrir alla að kunna að biðja, 
hve óendanlega dýrmætt það er að geta á þann hátt leitað á 
náðir himnaföðursins, þegar þér.syndugir, veikir, ósjálfbjarga 
menn, eruð í einhverjum sárum nauðum staddir. Ef til vill 
amar ekkert verulegt að þér, vinr minn, nú sem stendr. Ef 
til vill þekkir þú ekki mótlæti, sorg og kross, nema af af- 
spurn. En enginn dagr er í því tilliti til enda tryggr. Það getr 
áðr en minnst varir runnið upp yfir þig biksvart hörmungar- 
ský. Það er eins líklegt og nokkuð annað, að þú sért nú á 
leiðinni til Getsemane og verðir þangað kominn innan mjög 
skamms tíma. Þar er öllum að sjálfsögðu búin kvöl og sorg, 
sem enginn náttúrlegr mannskraftr fær rekið burt eða neitt 
við ráðið. Ó, að þú sért þá algóðum og almáttugum guði 
svo handgenginn, að þú kunnir að biðja hann með sanntrú- 
aðri, iðrandi, auðmjúkri bœn í Jesú nafni ! Það getr tekizt 
að ná til guðs á boenarinnar leið eftir að til Getsemane er 
komið, þótt aldrei hafi menn haft reynslu fyrir þeim sam- 
fundum áðr. En það er mjög hæpið og heyrir vissulega til 
undantekninga frá því, er vanalegt getr talizt. Það má 



meS fyllsta rétti kalla það yfirnáttúrlegt kraftaverk, sérstakt 
drottinlegt náöar-undr, þegar slíkt kemr fyrir. En að búast við 
því, að maðr verði fyrir slíku kraftaverki, þá er í nauðirnar er 
komið, er hræðilegt óvit — syndsamlegt oftraust. Áðr en í 
Getsemane er kemið verða allir að hafa lært þá himnesku 
íþrótt að biðja til guðs, og þá um leiö — því það er aðalatrið- 
ið í allri sannri bœn — að beygja sinn vilja undir vilja guðs. 
Þá er vissa—gleðileg, guðleg vissa — fyrir því, að vel verði 
beðið, og það nálega ósjálfrátt, í sérhverri ókominni Getsem- 
ane-baráttu, — með samskonar árangri og bœnagjöröin frels- 
arans hafði við inngöngu hans í píslarsöguna miklu, óviðjafn- 
anlegu, — guðlegri rósemi, guðlegum styrk í öllu kross-stríð- 
inu, sem enn þá kann að vera eftir. 

I fijótu áliti getr það virzt undarlegt, að Jesús skuli 
verða eins óumrœðilega hryggr, að sál hans skuli fyllast ann- 
arri eins skelfilegri dauða-angist við inngöngu hans í píslar- 
helgidóminn eins og texti vor ber svo ótvíræðan vott um. 
Svo sár og nístandi var sú sálarangist, að hann sveittist blóði, 
og það svitabað svo mikið, að blóðdroparnir hrundu af andliti 
hans ofan á jörðina. Slíkt á vissulega engan sinn líka í 
nokkurri mannlegri angistarsögu hér á jörðinni. Var þá 
Jesús ekki hugrakkr? Enginn mun áræða að neita því, jafn- 
vel enginn í hópi vantrúuðu mannanna. Myndi ekki hiklaust 
mega telja hann allra manna hugrakkastan ? Vissulega. 
Myndi ekki vantrúin tjá sig fúsa til að játa því, að Jesús sé 
að minnsta kosti ein af mestu hetjunum, sem mannkynssagan 
veit frá að segja? Vafalaust. En hví þá þessi óviðjafnan- 
lega angist í sálu hans í Gefsemane? — sú djúpa hryggð? sú 
sára kvöl ? Stórir hópar manna, trúaðra og vantrúaðra, hafa 
hringinn í kringum jarðarhnöttinn á liðnum öldum gengið á 
móti dauðanum í fullt eins hryllilegri mynd og dauði Jesú 
hafði að ytra áliti; og margir þeirra hafa þó ekki—fyrir 
manna sjónum — látið þau kvala-örlög neitt hið minnsta á sig 
bíta. Vér lesum um þann og þann, sem var brenndr á báli, 
hjólbrotinn, eða á annan ógurlegan hátt píndr til dauða, án 
þess nokkurt kvein hafi til hans heyrzt eða komið hafi fram 
nokkurt hræðslu-merki áðr en hann gengi út í þær píslir. Oss 



ofbýör slíkt hugrekki—eöa slík harðneskja. En hvernig á 
þá að gjöra sér grein fyrir því, að Jesús — hetjan óviðjafnan- 
lega — skuli finna svo mikið til, skuli með engu móti geta 
dulið sálarangist sína, þegar hann er staddr í Getsemane ? 
Það verðr að eins á einn veg skiljanlegt. Hans kvöl og dauði 
er óendanlega meiri en allra annarra manna. Hann ber á 
saklausri, heilagri persónu sinni syndabyrði gjörvalls mann- 
kynsins út í dauðann. Hann líðr og deyr sem fórnarlamb 
guðs. Það er leyndardómr friðþægingarinnar, sem gjörir það 
eðlilegt og skiljanlegt, að sálarangistin í Getsemane er einn 
sjálfsagðr þáttr í hans æfisögu og kemr einmitt fyrir á þeim 
tíma, sem guðspjallamennirnir votta. Láti allir þá sönnun 
fyrir megin-atriðinu í hinum kristna trúarlærdómi,sem í þessu 
liggr, vera sér ógleymanlega. 


A boöunardag Maríu. 

Sálmr út at' guösp. þess dags, Lúk. 1, 26—38, 
eftir séra Valdemar liriem. 


(Lag: Kom skapari, heilagi andi.) 

1. Vér heyrum hér um undr enn, 
það undr, sem er mest og stœrst. 

Það undr snertir alla menn 

og öllum mönnum stendr næst. 

2. Guðs engill boðar undr það, 
guðs andi frarnkvæmd veitir því, 
guð faðir áðr á svo kvað, 

guðs eigin sonr felst þar í. 

3. það undr dýrt er holdgan hans, 
er himneskt guðdómseðli bar, 

guds ímynd skær er mynd tók manns, 
oss mönnunum til frelsunar. 

4. Sá, hirnins öll er hafði ráð, 
varð hold á jörð og bjó oss hjá. 

Ó, hvílíkt undr! hvílík náð! 

ó, hvernig þetta verða má ? 

5. Sem spurt var fyrr svo spyrjum vér, 
en spyrjum meö um annaö þá: 
Vor sál, vort líf, vort hold er hér; 
ó, hvernig þetta veröa má? 

6. Sjá, írœkorn það er furðu-smátt, 
í frjóva jörð er hér menn sá, 
en tré þó verðr harðla hátt; 

ó, hvernig þetta verða má ? 

7. Sjá öldur hafsins œða’ að strönd 
og aftr síga landi frá. 

Því stýrir einhver hulin hönd. 

Ó, hvernig þetta verða má ? 

8. Um himingeiminn svífr sól, 
já, sólnakerfi tignarhá, 

svo jafnt og þétt um himins hjól; 
ó, hvernig þetta verða má? 

9. Eg skil ei verkin skaparans; 

eg skil það fæsta’ af því, eg sé; 
en undrast hlýt eg almátt hans, 
er allt það látið fær í té. 

10. En víst ei neitt að óttast er, 

þótt ei vér skiljum ráð hans há; 
hans náðar allir njótum vér, 
og nóg á oss að vera þá. 


„Þekking og hógværð.“ 

,, Verði Ijós!“—Janúar-blaðið—kemr með grein með þess- 
ari fyrirsögn frá hr. Haraldi Níelssyni. Sú grein er til orðin 
út af mótsögninni í framkomu hans og annars manns, þeirri, 
er eg benti á í ,,Sam. “ síðastliðið surnar (í Ágúst). Að því 
er sjálfan sig snertir varpar hann þar ljósi yfir þá mótsögn 
eins og til var mælzt. Og hann ætlast til, að þetta tvennt— 
,,þekking“ hans og ,,hógværð“—sjáist skýrt í þeirri Ijósbirtu. 
það er sérstaklega þekking hans í biblíu-vísindum, sem hann 
vill opinbera. En sá slæmi hængr er á þeirri opinberunartil- 
raun, að hún varpar talsverðum skugga á hógvœrðina hjá hon- 

um. Hann minnir oss á þaS, aö hann hafi sex ár lagt stund 
á guöfrœöi viö háskólann í Kaupmannahöfn, hlýtt á fyrirlestra 
prófessoranna þar um gamla testamentiö og , ,biblíu-rannsókn- 
irnar“ og lært bœkr þeirra og annarra frœöimanna um þau 
efni, og síöan leyst af hendi próf í öllum þeim háu vísindum; 
enn fremr nú all-lengi unnið aö nýrri þýöing gamla testament- 
isins á vora tungu, og því verki samfara allt af veriö aö læra 
meira og meira. ,,Og enn gæti eg“—segir hann—,,vitnað í 
það, aö eg hefi dvalið allt að því árlangt viö háskólana í Halle 
og Cambridge, eingöngu til þess að kynna mér frummálgamla 
testamentisins. “ það allt, sem hann kemr hér meö til þess 
aö sanna lærdóm sinn, ber alls ekki vott um hógværö; það 
líkist miklu fremr því, sem venjulega er kallað sjálfshól. Og 
svo var þetta líka með öllu óþarft, allra helzt í grein á móti 
mér; því þegar undir eins og deilumálið út af gamla testa- 
mentis ,,kritíkinni“ komst hér á dagskrá, tók eg það fram f 
blaði þessu (,,Sam. “ XVI, i), að vafalaust væri hr. Haraldr 
Níelsson lang-mesti hebreskufrœöingrinn, sem komiö hefði 
fram meðal íslendinga bæði aö fornu og nýju. Honum til 
hugnunar skal þetta nú afdráttarlaust endrtekiö. En með 
öllum sínum lærdómi hefir hann þó ekki leitt nein rök að því, 
að nýju kenningarnar um uppruna gamla testamentis ritn- 
inganna sé sannleikr. Og þar sem þeim kenningum er sterk- 
lega neitað víðsvegar um hinn kristna heim af svo og svo mörg- 
um frœðimönnum,sem að minnsta kosti eru fullt eins lærðir og 
hr. H. N., sumir þeirra vissulega miklu lærðari, þá ætti hann 
að una því með jafnaðargeði, þótt vér ekki sjáum oss fœrt að 
fylgja honum og lærifeðrum hans í blindni í því máli. 

Hógværðin hefir því miðr ekki í þessari grein hr. Har- 
alds gjörzt förunautr þekkingarinnar. Og það minnir á hin 

postullegu orð: ,,þekkingin gjörir stœrilátan;-svo ef ein- 

hver þykist mikill af þekking sinni, hann þekkir ekkert eins og 
þekkja ber“ (i. Kor. 8, 1.2). En upp á hina niðrrífandi, 
sundrtætandi biblíu-, ,kritík“, sem hr. H. N. aðhyllist, með- 
ferð þá á guðs orði heilagrar ritningar, sem í þeirri átt tíðk- 
ast, má vissulega heimfœra þessi ummæli Hallgríms Pétrsson- 
ar í passíusálminum einum: 

,, Vilji því (þ. e. guös oröi) skifta skynsemd manns, 
skilning sannleiksins þver. “ 

Hr. H. N. leggr mér það illa út, aö eg meö fám orðum 
gat um mótmæli Storjohans prests í Norvegi gegn fyrirlestri 
þeim, er Erik Stave, háskólakennarinn sœnsld, flutti sumarið 
1901 til þess að mæla með , ,kritíkinni“. Honum finnst eg 
hefði heldr átt að þýða fyrirlestr Svíans og leggja það erindi 
fram fyrir lesendr ,,Sam. “ I því er heldr lítil sanngirni, þar 
sem eg einmitt þá var að eiga við þá öfga-staðhœfing, sem 
talsmenn ,,kritíkarinnar“ gjörðu sér svo mikið far um að ota 
fram, að ,, allir vísindalega menntaðir guðfrœðingar í flokki 
mótmælenda í Norðrálfunni“ hafi sömu skoðanir og þeir á 
biblíunni. Til vefengingar þeirri staðhœfing nefndi eg hinn 
norska prest sem dcemi, því eg var í engurn efa um það, að 
hann myndi rétt talinn meðal „menntaðra guðfrœðinga“. 
Áðr hafði eg komið með brot af ritgjörð eftir annan guðfrœð- 
ing í Norvegi, sem líka gengr á móti hinum nýju kenningum 
og oflátungsskap þeim, sem þeim hefir verið samfara. Nú 
seinast hefir Heuch biskup látið til sín heyra, og eg hefi leyft 
mér að koma hér í blaðinu með sýnishorn af vitnisburðum 
hans gegn guðfrœðinni nýju og ,,kritíkinni“. En öll slíkmót- 
mæli vilja hinir íslenzku talsmenn .,kritíkarinnar“ þegja í hel, 
þótt það vafalaust takist nú ekki lengr. 

Hr. H. N. kvartar um, að allt af sé hér í þessu blaði við 
haft orðið ,,kritík“. Ekki er það þó frá málfrœðislegu sjónar- 
miði að hann kemr með þá umkvörtun, heldr af því, að hann 
er hræddr um, að í það sé lögð ill og óvirðuleg merking. í 
stað þess notar hann og þeir félagar, sem gefa ,,Verði ljós !“ 
út, orðið ,,biblíu-rannsóknir“ eða — enn betra—,,hin vís- 
indalega niðrstaða biblíu-rannsóknanna“. Há-virðuleg nöfn. 
En myndi ekki líkt standa á fyrir þeim, er staðið hafa fyrir 
því orðavali, eins og Eiríki hinum rauða.þá er hann gaf jökla- 
landinu, sem hann fann í norðrhöfum, nafnið Grœnaland ? 
Hann þóttist vita, að menn myndi fýsa þangað, ef landið 
héti vel. 

Hr. H. N. ber þá ósk fram um leið og hann á gamlaárs- 
dag slær botninn í greinina í ,,Verði ljós!“ út af ,,þekking 

og hógværö 11 sinni, aö eg megi nú, eins og hann orðar það, 
,,gjöra bragarbótí biblíu-rannsókna-málinu“, meS öörum orö- 
um: snúast þar inn á sína skoðan. Hann kveöst einskis betra 
geta óskaðmérog blaði þessu. Þetta er vitanlega í hjartanlegri 
einlægni mælt. En hann hefir vissulega ekki athugað, hvað 
það myndi þýða, ef þessi ósk hans næði að rætast — það 
nefnilega, að eg trœði undir fótunum aðal-greinina í grund- 
vallarlögum kirkjufélagsins lúterska, sem eg tilheyri, þá 
grundvallarlagagrein, sem fastákveðið er um að aldrei verði 
breytt. Sú grein er að efninu til samhljóða því, er stendr í 
grundvallarlögum allra lúterskra kirkjufélaga í Vestrheimi, og 
að því er eg veit bezt einnig allra evangeliskra kirkjufélaga, 
þótt ekki sé lútersk. En greinin hljóðar svo : 

,,Kirkjufélagið trúir því, að heilög ritning,—það er : 
hinar kanónisku bœkr gamla og nýja testamentisins,—sé 
guðs opinberaða orð, og hin eina sanna og áreiðanlega regla 
fyrir trú manna, kenning og lífi. “ 

Vill minn kæri bróðir, hr. H. N., þegar hann hugsar sig 
vel um, halda óskinni um ,,bragarbótina“ áfram ? 

Jón 13jarnason. 

—---— - -— 

Bréf það, er hér fer á eftir, til ritstjóra ,,Sam. “, ritar 
hr. Gunnsteinn Eyjólfsson frá íslendingafljóti, 3. Marz, út af 
því, er vér sögðuin í síðasta blaði um þýðing séra Mattíasar 
Jokkumssonar á Crossing the Bar. Bréfritarinn á þökk 
skilið fyrir upplýsinguna. Vert er um leið að geta þess, að í 
þýðing kvæðisins, sem vér komum með í óbundnu máli (bls. 
186), hefir við prentanina í mörgum eintökum blaðsins fallið 
burt í á rnilli orðanna hryggð og burtfarar-kveðjunni. 

,,Rétt nýlega hefir mér borizt í hendr 12. númer af 17. 
árg. ,,Sam. “, þar sem þér fellið all-harðan dóm um þýðing 
séra Mattíasar á kvæði Tennysons ,,Crossing the Bar“. 
Þér segið. að hann ,,skaðskemmi það bæði í trúarlegu og 
skáldskaparlegu tilliti 11 . Af því það er mér að kenna að 
þýðing þessi er til orðin, þá finn eg það skyldu mína að for- 
svara haná rneð nokkrum orðum. 

Þér gangið alveg fram hjá því atriði, að Tennyson 

breytti sjálfr kvæSinu. Hann gjöröi þaö til þess aö tónskáld- 
ið Arthur Sullivan gæti samið lag við það, sem Sullivan ekki 
gat eins og það lá fyrir í þess upphaflegu mynd, eins og gefr 
að skilja, því það er ekki orkt eftir neinum söngreglum. 
Kvæðið er þannig í sinni breyttu mynd : 


Sunset and evening star, 
And one clear call for me! 
And may there be no moan- 
ing bar, 

When I put out to sea, 

But moving tide asleep, 

Too full for sound and foam, 
When that which drew from 
out the deep 

Turns to its earliest home. 


Twilight and evening bell, 
And after that the dark! 

And may there be no sad 
farewell, 

When I at last embark, 

But tho' from Time and Place 
The flood may bear me far, 

I hope to see my Pilot’s 
face, 

When I have crost the Bar. 


Eg baö séra Mattías að þýða textann, því eg vildi fá lagið í 
safn af sönglögum, sem eg var þá að búa undir prentun og nú 
er verið að prenta á íslandi. Þýðingin notast ágætlega vel 
við lagið. Og þegar tekið er tillit til þess, hvað Tennyson 
sjálfr dró mikið úr kvæðinu, þá er naumast hcegt að segja, 
að séra Mattías „skaðskemmi það bæði í trúarlegu og skáld- 
skaparlegu tilliti. “ Frá sjónarmiði söngfrœðings skemmir 
hann það ekkert; en hvað snertir trúarlegu og skáldskaparlegu 
hliðina, þá er líklegt að hann hefði getað gjört betr; en þegar 
dœma skal með sanngirni, þá má ekki gleyma því, að séra 
Mattías þýddi það sem söngtexta , og það vakti fyrir honum 
fyrst og fremst að fá það í þann búning, að lag Sullivans gæti 
notazt við það. “ 


Hr. Ólafr S. Thorgeirsson, 644 William Ave., er féhirðir ,,Sameiningarinnar“. 

